**Csongrád Város Polgármesterétől M**

Száma: Fjl/876-2/2023.

Témafelelős: Forgó M.

**ELŐTERJESZTÉS**

# Csongrád Városi Önkormányzat Városgazdasági, Ügyrendi és Összeférhetetlenségi Bizottsága 2023. november 15-i soron kívüli ülésére

Tárgy: A Csongrád, Fő utca 2-4. szám alatti üzlethelyiség bérleti szerződésének meghosszabbítása

Tisztelt Bizottság!

Szarvasné Kovács Nikoletta egyéni vállalkozó 2008. november 15. napja óta bérlője az önkormányzat tulajdonát képező Csongrád, Fő utca 2-4. szám alatti, 24 m2 alapterületű üzlethelység résznek, amelyben divatáru üzletet működtet. A bérlő jelenleg 34.560 Ft/hó + ÁFA bérleti díjat fizet, bérleti szerződésének határideje 2023. november 30. napján lejár. A bérlőnek a bérbeadó felé az üzlethelyiség vonatkozásában bérleti díj tartozása nincs.

Szarvasné Kovács Nikoletta azzal a kérelemmel fordult önkormányzatunkhoz, hogy kéri az üzlethelyiség bérleti szerződésének meghosszabbítását a korábbi szerződéses feltételekkel további 5 évre, azaz 2028. november 30. napjáig.

Tekintettel arra, hogy az üzlet tevékenysége a város lakóinak ellátása szempontjából széles lakossági igényt elégít ki, az üzlet fennmaradásának érdekében javasolom a kérelem jóváhagyását, és a 8/2013.(II.25.) önkormányzati rendelet (vagyonrendelet) 6. § (4) bek. alapján a pályázat illetve árverés alóli mentesítés megadásával a bérleti szerződés fentiek szerinti módosítását, a szerződés egyéb rendelkezéseinek változatlanul hagyása mellett.

Kérem az előterjesztés megtárgyalását, és a határozati javaslat elfogadását.

## HATÁROZATI JAVASLAT

Csongrád Városi Önkormányzat Városgazdasági, Ügyrendi és Összeférhetetlenségi Bizottsága megtárgyalta „A Csongrád, Fő utca 2-4. szám alatti üzlethelyiség bérleti szerződésének meghosszabbítása” tárgyú előterjesztést, és az alábbi határozatot hozza:

A bizottság a 8/2013.(II.25.) önkormányzat rendelet 6. § (4) bek. alapján, a kereskedelmi tevékenységének folytatása érdekében a pályázat illetve árverés alóli mentesítést Szarvasné Kovács Nikoletta egyéni vállalkozó részére megadja.

A bizottság felkéri a polgármestert a bérleti szerződés határidejének 2028. november 30. napjáig történő meghosszabbítására a szerződés egyéb rendelkezéseinek változatlanul hagyása mellett.

Felelős: Bedő Tamás polgármester

Határidő: azonnal

Csongrád, 2023. november 9.

Bedő Tamás

polgármester